**Opladning af elektriske køretøjer ved 350.000 W**

På Hannover messen i april viste Phoenix Contact sit lynopladningssystem til elektriske køretøjer, CCSplus, som i fremtiden vil muliggøre ladetider på blot 3-5 minutter til 100 km. Lynopladningssystemet er baseret på den etablerede europæiske og nordamerikanske CCS ladestandard (Combined Charging System). CCS systemet tillader allerede nu væsentlig kortere ladetider sammenlignet med traditionel AC opladning.

En rækkevidde på op til 600 km med ladetid under 30 min. er imidlertid et krav til daglig brug. For at opnå dette er CCS opladningssystemet blevet udvidet med et innovativt kølesystem, som er integreret i ladestationen. En intelligent controller i kølesystemet sikrer, at afkølingen kun tændes, når det er påkrævet.

Takket være dette system kan elektriske køretøjer i hele verden oplades sikkert og ekstremt hurtigt med højere ladestrøm. Udvidelsen af CCS ladesystemet er sket i tæt samarbejde med den internationale automobilindustri og internationale producenter af DC ladestationer. Det sikrer kompatibilitet med den etablerede CCS ladestandard og garanterer overholdelse af alle sikkerhedsstandarder. Ladesystemet baner dermed vejen for daglig, hurtig opladning af elektriske køretøjer.

For yderligere information kontakt Product Manager Nikolaj Z. Jessen, njessen@phoenixcontact.dk eller vores kundeservice på telefon 36 77 44 11.